15. Ke bomang ba segolobogolo ba tshwanetseng go amega ka ba bangwe? Rahaba eena o ne a sa tšoane le bona. E ka ’na eaba ha lilemo li ntse li e-ea o ile a nahanisisa ka litlaleho tseo a ileng a li utloa ka Baiseraele le Molimo oa bona, Jehova. O ne a fapane hakaakang le melimo ea Bakanana! E ne e le Molimo ea neng a loanela batho ba hae ho e-na le hore a ba utloise bohloko, o ne a ba file melao e phahameng ea boitšoaro ho e-na le e hlephisang boitšoaro. Molimo enoa o ne a nka basali e le batho ba bohlokoa, o ne a sa ba nke e le ba ka rekoang le ho rekisoa ka morero oa ho kopanela liphate le ba ka sebelisoang borapeling bo litšila. Ha Rahaba a utloa hore Baiseraele ba hlomme liahelo ka mose ho Jordane ’me ba se ba itokiselitse ho hlasela, e tlameha ebe o ne a tšohile ha a nahana hore seo se ne se bolela’ng ho batho ba habo. Na Jehova o ile a hlokomela hore Rahaba eena e ne e le motho ea lokileng?